CELEX: C2005/069/44
Language: fi
Date: 2005-03-19 00:00:00
Title: Asia T-14/05: Italian tasavallan 12.1.2005 Euroopan yhteisöjen komissiota vastaan nostama kanne

19.3.2005   
            
            
               FI
            
            
               Euroopan unionin virallinen lehti
            
            
               C 69/25
            
         Italian tasavallan 12.1.2005 Euroopan yhteisöjen komissiota vastaan nostama kanne
   (Asia T-14/05)
   (2005/C 69/44)
   Oikeudenkäyntikieli: italia
   Italian tasavalta, on nostanut 12.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan asiamiehenä on valtionasiamies Danilo Del Gaizo.
   Kantaja vaatii, että ensimmäisen oikeusasteen tuomioistuin:
   
               —
            
            
               toteaa, että kanteen kohteena oleva asetus on mitätön
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanne on nostettu asetuksen (EY) N:o 2848/98 muuttamisesta raakatupakka-alan kiintiöiden takaisinosto-ohjelman soveltamista koskevien yksityiskohtaisten sääntöjen osalta 18 päivänä lokakuuta 2004 annetun komission asetuksen (EY) N:o 1809/2004 (1) kumoamiseksi. Tällä asetuksella lisätään asetuksen N:o 2848/98 36 artiklan 1 kohtaan alakohta, jossa säädetään takaisinostohinnasta satovuoden 2004 tupakkakiintiöiden osalta siten, että sen määrä vastaa 40 % palkkiosta ja että se on suoritettava ennen 31.5.2005.
   Italian hallitus katsoo, että kanteen kohteena oleva asetus on neuvoston asetuksen (ETY) N:o 2075/92 (2) vastainen (erityisesti sen 14 a artiklan vastainen) ja että sitä annettaessa on syyllistytty olennaisten menettelymuotojen rikkomiseen ja harkintavallan väärinkäyttöön.
   Erityisesti se, että takaisinostettaville kiintiöille on vuoden 2004 sadon osalta vahvistettu erityisen korkea takaisinostohinta, joka on sama kaikille tuottajille, ilman minkäänlaista erottelua niiden taikka eri tupakkalajien välillä, ja joka on maksettavissa välittömästi tilatukena, on neuvoston asetuksen (ETY) N:o 2075/92 14 a artiklan, sellaisena kuin se on muutettuna asetuksella N:o 1636/98, vastainen.
   Italian hallitus katsoo tämän lisäksi, että takaisinostohinnan vahvistamista ei voida pitää perusteltuna saati laillisena asetuksen N:o 1809/2004 kolmannessa perustelukappaleessa mainittujen syiden vuoksi: ”Satovuoden 2004 takaisinostoja varten olisi vahvistettava takaisinostohinta, joka on sen tuen vähimmäistason mukainen, jonka viljelijä voi saada suoran tuen järjestelmällä, joka määritellään – –29.9.2003 annetussa neuvoston asetuksessa (EY) N:o 1782/2003(3). Tilatukijärjestelmän täytäntöönpanoa varten olisi takaisinostohinnan maksamisaika lyhennettävä mahdollisimman lyhyeksi.” Asetuksen N:o 2075/92 säännöksiä ei ole muutettu kyseisen tuotantovuoden (eikä vuoden 2005) osalta, minkä vuoksi komissiolla ei ole oikeutta vahvistaa takaisinostohintaa täysin muulla oikeusperusteella kuin sillä, johon sen on pitäytynyt toimenpiteitä toteuttaessaan tukeutua ja täysin muita päämääriä seuraten tai jopa niiden päämäärien kanssa ristiriitaisia päämääriä tavoitellen, joilla neuvoston asetuksen N:o 2075/92 mukaan olisi pitänyt perustella sen vahvistaminen.
   Italian hallitus väittää lisäksi, että kanteen kohteena olevassa päätöksessä ei ole esitetty perusteluja sille, että takaisinostohinta vahvistettiin samaksi tuottajista tai tupakkalajeista riippumatta, eikä sille, että sen suuruus määriteltiin 40 %:ksi palkkiosta. Se katsoo, että kanteen kohteena olevan asetuksen 1 artikla on ristiriidassa asetuksen johdanto-osan kolmannen perustelukappaleen kanssa ja toisen perustelukappaleen perustelujen kanssa.
   
      (1)  EUVL L 318, 19.10.2004, s. 18.
   
      (2)  Raakatupakka-alan yhteisestä markkinajärjestelystä 30 päivänä kesäkuuta 1992 annettu neuvoston asetus N:o 2075/92 (EYVL l 215, 30.7.1992, s. 70).